Diari Oficial de la Generalitat Valenciana


Sumari del DOGV 4454, del 06-03-2003 (2003/2256)

RESOLUCIÓ de 10 de febrer de 2003, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme, de 29 d'octubre de 2002, relatiu a l'expedient d'expropiació per taxació conjunta Nou Pont sobre el riu Gorgos, de Gata de Gorgos, i, per tant, es considera definitivament aprovada l'esmentada expropiació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4454

Data del DOGV
:   06-03-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/2256


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 10 de febrer de 2003, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme, de 29 d'octubre de 2002, relatiu a l'expedient d'expropiació per taxació conjunta Nou Pont sobre el riu Gorgos, de Gata de Gorgos, i, per tant, es considera definitivament aprovada l'esmentada expropiació. [2003/2256]
  
Havent esmenat les consideracions a què es referix l'Acord de la Comissió Territorial d'Urbanisme, de 29 d'octubre de 2002, relatiu a l'expedient d'expropiació per taxació conjunta Nou Pont sobre el riu Gorgos, de Gata de Gorgos, i de conformitat amb el que ordena la Resolució del director general d'Urbanisme i Ordenació Territorial, de 10 de febrer de 2003, es procedix a la publicació del citat acord:
  
La Comissió Territorial d'Urbanisme, en la sessió realitzada el dia 29 d'octubre de 2002, va adoptar entre altres el següent Acord:
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer
  
L'Ajuntament de Gata de Gorgos remet l'expedient de referència tramitat pel procediment de taxació conjunta previst en els articles 36 i 38 de la Llei 6/1998, de 13 d'abril, sobre Règim del Sòl i Valoracions i regulat en l'article 202 del Reglament de Gestió Urbanística, a l'efecte de la seua aprovació per la Comissió Territorial d'Urbanisme.
  
Segon
  
El director general d'Obres Públiques, per delegació de l'Orde de la Conselleria d'Obres Públiques, Urbanisme i Transports, de 8 d'abril de 1998 (Diari Oficial de la Generalitat Valenciana núm. 3229 de 24/04/98), el 12 de gener de 2001, resol atorgar l'aprovació definitiva al projecte del Nou Pont sobre el riu Gorgos, en el terme municipal de Gata de Gorgos.
  
Tercer
  
Constituïx l'objecte de l'expedient l'expropiació dels béns i drets dels propietaris afectats pel projecte per a construcció del Nou Pont sobre el riu Gorgos, compresos en el terme municipal de Gata de Gorgos, que abraça una extensió total de 3.687,1 m².
  
L'ordenació urbanística dels terrenys es troba continguda en les Normes Subsidiàries vigents en el municipi, aprovades per la Comissió Territorial d'Urbanisme l'1 de març de 1989. La majoria de les parcel·les afectades estan qualificades en les Normes Subsidiàries d'espais oberts (Pla d'Ordenació Usos detallats. P7), però, no obstant això, dos de les parcel·les afectades (les números 8562435 i 8562436) estan incloses en la zona denominada en les Normes Subsidiàries Sòl urbà. Zona de nucli tradicional.
  
En el pla especial d'alineacions de viari per al pont sobre el riu Gorgos (exp. PL-02/920), que es troba en tramitació, pendent encara d'aprovació definitiva, totes les parcel·les afectades tenen la qualificació de viari.
  
Quart
  
De la documentació incorporada a l'expedient administratiu tramés es desprén que ha sigut sotmés a la següent tramitació:
  
1r) Acord d'aprovació del projecte d'expropiació de l'obra Nou Pont sobre el riu Gorgos, i sotmetiment a exposició pública del projecte, incloent la relació de béns i drets, adoptat pel ple municipal el 24 d'abril de 2001.
  
2n) Exposició pública per termini d'un mes mitjançant anuncis inserits en el Diari Oficial de la Generalitat Valenciana de 15 de maig de 2001, Butlletí Oficial de la Província, de 23 de maig de 2001, i en el periòdic Las Provincias, el 5 de setembre de 2001.
  
3r) Notificació individualitzada de les taxacions als titulars de béns i drets afectats, mitjançant trasllat literal del corresponent full d'apreciació i de la proposta de fixació dels criteris de valoració a fi de formular al·legacions en el termini d'un mes.
  
4t) Durant el període hàbil per a això s'han presentat dos al·legacions, relatives tant als criteris valoratius com al fet que es determine tècnicament si hi ha la necessitat d'ocupació dels terrenys per a l'execució de les obres de la construcció pretesa. Igualment s'ha presentat un escrit en què se sol·licita que es persone en l'expedient i es designa expressament amb qui s'hauran d'entendre les successives actuacions relatives a les finques registrals números 1264 i 2026 i, així mateix, ha comparegut personalment el propietari d'una novena part indivisa d'una de les finques afectades, a pesar de no haver acreditat la titularitat en els termes de l'article 31 de la Llei 30/94, de 26 de Novembre, de Règim Jurídic de les Administracions Públiques i del Procediment Administratiu Comú i se li va donar vista de les actuacions de l'expedient
  
5é) Acord d'evacuar informe desfavorable i, per tant, de contrari a l'estimació de les al·legacions presentades en el projecte, adoptat pel ple municipal el 13 de juliol de 2001.
  
Cinqué
  
La documentació tècnica que integra el projecte és la següent:
  
1r) Determinació de l'àmbit territorial amb els documents que l'identifiquen.
  
2n) Memòria comprensiva de la relació de propietaris afectats i dels béns i drets que cal expropiar i els criteris de valoració segons la seua qualificació urbanística.
  
3r) Fulls de preu just individualitzats de cada finca que contenen el valor del sòl i, si és procedent, el corresponent a les edificacions, obres, instal·lacions i plantacions.
  
Sisé
  
Consta en l'expedient informe de la Gerència Regional del Cadastre de la Comunitat Valenciana, de 5 de març de 2002, del qual s'extrau que ?encara que els criteris enunciats es corresponen amb els determinats per la legislació aplicable, la seua concreció desvirtua el criteri general de valoració exposat, per la qual cosa tan sols és possible un pronunciament desfavorable.-
  
Consideracions tecnicojurídiques
  
Primera
  
La tramitació seguida s'estima, en general, correcta i s'ajusta al que disposen els articles 202 i següents del Reglament de Gestió Urbanística.
  
Segona
  
La documentació s'estima completa d'acord amb el que preveu l'article 202.1 del Reglament de Gestió Urbanística.
  
Tercera
  
L'objecte de l'expedient es considera adequat segons el que establix l'article 36 de la Llei 6/1998 sobre Règim del Sòl i Valoracions (LRSV), en relació amb l'article 33 de la mateixa Llei i 58 i 59 de la Llei de la Generalitat Valenciana 6/1998 Reguladora de l'Activitat Urbanística, desenvolupat pels articles 179 i 181 del Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valencià.
  
Quarta
  
Respecte a les al·legacions formulades, ens remetem als informes que hi ha en l'expedient administratiu municipal, i que han sigut assumits en l'acord municipal d'aprovació del projecte, en el qual es proposa la seua desestimació.
  
Cinquena
  
L'aprovació de l'expedient competix a la Comissió Territorial d'Urbanisme, segons disposen els articles 202.6 del Reglament de Gestió Urbanística i 10. d) del Decret 77/96, de 16 d'abril, del Govern Valencià pel qual s'aprova el Reglament dels Òrgans Urbanístics de la Generalitat Valenciana.
  
La resolució d'aprovació definitiva de la Comissió Territorial d'Urbanisme haurà de limitar-se a un mer control de legalitat, sense cap valoració de l'oportunitat del projecte, i al mateix temps, la intervenció d'este òrgan ho serà sense perjuí de la ulterior actuació del Jurat Provincial d'Expropiació, que serà el que, en última instància, si hi ha oposició dels expropiats, resoldrà sobre el preu just. Així les coses, la intervenció de la Comissió haurà de limitar-se a la comprovació que la tramitació del projecte s'ha ajustat a la normativa vigent, que la documentació és suficient per a complir els preceptes legals i que el mètode de valoració efectuat s'ha ajustat als procediments legals.
  
L'article 23 de la LRSV disposa que - als efectes d'expropiació, les valoracions del sòl s'efectuaran d'acord amb els criteris establits en la present llei, qualsevol que siga la finalitat que la motive i la legislació, urbanística o d'un altre caràcter, que la legitime?. D'esta manera, en eixe simple control de legalitat que ens ocupa del que es tractarà fonamentalment és de comprovar l'adequació del projecte a esta llei i a la seua normativa complementària.
  
Esta resolució haurà de notificar-se als interessats titulars de béns i drets que hi consten i se'ls concedirà un termini de 20 dies a l'efecte de manifestar la seua disconformitat amb la valoració establida. En este cas es donarà trasllat de l'expedient i del full d'apreciació impugnat al Jurat Provincial d'Expropiació Forçosa perquè se seguisquen els tràmits pertinents de determinació del preu just. Si els interessats no formulen cap oposició en el termini anteriorment citat, s'entendrà acceptada la valoració fixada en l'acte d'aprovació de l'expedient, i es considerarà determinat el preu just definitivament i de conformitat.
  
En qualsevol cas, l'aprovació de l'expedient per la Comissió Territorial d'Urbanisme implicarà la declaració d'urgència de l'ocupació dels béns i drets afectats per l'expropiació, als efectes previstos en l'article 220 de la Llei del Sòl de 1992 i 52 de la Llei d'Expropiació Forçosa.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda
  
1. Aprovar definitivament el projecte d'expropiació per taxació conjunta Nou Pont sobre el riu Gorgos del municipi de Gata de Gorgos, però supeditar la seua publicació i en conseqüència la seua eficàcia, fins que el conseller d'Obres Públiques, Urbanisme i Transports aprove definitivament el pla especial per a alineacions del viari.
  
2.Una vegada aconseguida la dita aprovació, publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la LRAU i notificar els interessats titulars de béns i drets que apareixen en l'expedient, acompanyat dels corresponents fulls de preu just, i concedir-los un termini de 20 dies durant el qual podran manifestar per escrit davant d'esta Comissió la seua disconformitat amb la valoració establida.
  
En el cas que es formule oposició a la valoració es donarà trasllat de l'expedient i del full d'apreciació impugnat al Jurat Provincial d'Expropiació Forçosa perquè se seguisquen els tràmits pertinents de determinació del preu just, sense perjuí que el pagament o depòsit de l'import de la valoració tinga els efectes previstos en els números 6, 7 i 8 de l'article 52 de la Llei d'Expropiació Forçosa.
  
En cas contrari, s'entendrà acceptada la valoració fixada en l'acte d'aprovació de l'expedient, i es considerarà determinat el preu just definitivament i de conformitat.
  
Així mateix, de conformitat amb el que disposen els articles 41 de la LRAU, 165.1 c) del Reglament de Planejament de la Comunitat Valenciana i 8 b) del Reglament dels Òrgans Urbanístics de la Generalitat Valenciana aprovat per Decret 77/96, de 16 d'abril, es delega en el director general d'Urbanisme i Ordenació territorial la facultat de comprovar que el citat acord es complix de forma correcta i verificat açò, ordenar la publicació de l'aprovació definitiva.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de Novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14. 2 del Reglament dels Òrgans Urbanístics de la Generalitat Valenciana.-